***L.A. Noire*** (utt. [ˌɛl ˌɛɪ ˈnwaʁ]) er et videospill i action-eventyrsjangeren med et film noir-tema som er utviklet av Team Bondi og utgitt av Rockstar Games. Spillet ble opprinnelig utgitt til PlayStation 3 og Xbox 360 17. mai 2011, og 8. november 2011 til Microsoft Windows. *L.A. Noires* handling er satt i Los Angeles i 1947, hvor spilleren kontrollerer politimannen Cole Phelps og skal løse saker i fem forskjellige politiavdelinger. Spilleren må undersøke åsteder, finne ledespor og forhøre mistenkte. Spillerens suksessgrad i disse aktivitetene vil påvirke hvor mye av sakens historikk som avsløres.

Spillet er inspirert av handlingen og estetikken i film noir-sjangeren, stilistiske filmer fra 1940- og 50-tallet som har lignende visuelle stiler og temaer, deriblant kriminalitet og moralsk tvetydighet. Spillet er i farger, men har også en innstilling for å spille i svarthvitt. Forskjellige saker som spilles er inspirert av detektiv- og gangsterverk som *Stormvarsel*, *Chinatown*, *De ubestikkelige*, *Mordet på Betty Short* og *L. A. Konfidensielt*.

*L.A. Noire* brukte Depth Analysis' nye MotionScan-teknologi, hvor skuespillerne som spiller rollefigurene i spillet ble filmet med 32 forskjellige kameraer for å fange opp ansiktsuttrykk fra alle vinkler. Denne teknologien er sentral i spillets forhørsmekanikk, siden spilleren må bruke de mistenktes reaksjoner på spørsmål til å avgjøre hvorvidt de snakker sant. *L.A. Noire* er det første spillet som har blitt vist på Tribeca Film Festival. Da det ble utgitt fikk spillet gode kritikker for det framskritt innen historiefortelling og ansiktsuttrykksteknologi. Per februar 2012 hadde konsoll- og PC-utgavene av spillet blitt solgt fem millioner ganger.

Spillmekanikk
-------------

*L.A. Noire* er et action-eventyrspill som spilles i tredje person. Spilleren skal fullføre saker – lineære senarioer med faste mål – for å komme gjennom historien. Spillet finner sted i byen Los Angeles i 1947. Spillet har også en modus for å bevege seg fritt i den åpne verdenen. I denne modusen kan spilleren også delta i valgfrie aktiviteter. Spillverdenen inneholder flere landemerker som alle er basert på virkelige landemerker i Los Angeles på 1940-tallet.

Dette settet fra filmen *Intolerance* (1916) er ett av flere landemerker fra 40-tallets Los Angeles som er med i spillet.
Spilleren inntar rollen som politimannen Cole Phelps i Los Angeles Police Department. Spillet starter med Phelps som uniformert politibetjent, og følger hans karrierestige gjennom politiavdelingene for trafikk, drap, narkotika og brannstiftelse. Hver avdeling gir spilleren en ny partner som følger og hjelper Phelps med etterforskningen av en rekke saker innen deres område, saker spilleren må løse. Etter hver sak får spilleren en vurdering på én til fem stjerner avhengig av hvor godt man har gjort det under etterforskningen av saken. I noen saker kan spilleren finne aviser som gjør at man får se et filmklipp som viser bakgrunnshistorien til spillets overgripende historie eller tilbakeblikk til Phelps' minner fra krigen. Mot slutten av oppgavene i den siste avdelingen tar spilleren kontroll over privatetterforskeren Jack Kelso, som spillets rollefigur i resten av spillet; selv om han har annet utseende og en annen væremåte enn Phelps, endres ikke måten spilleren kontrollerer spillet.

Spillet blander etterforskningsdelen med raske actionsekvenser, deriblant biljakter, slåsskamper, avhør og skuddvekslinger. Spilleren bruker nærkamp og skytevåpen for å bekjempe motstandere, og kan løpe, hoppe og bruke kjøretøy for å bevege seg rundt. I skuddvekslinger kan man ta dekning og bruke automatisk sikting (dette kan slås av). Dersom rollefiguren blir skadd vil hans helse automatisk regenereres gradvis. Skytevåpen kan kun brukes i visse situasjoner, som skuddvekslinger. Når man kjører biler har spilleren mulighet til å gå direkte til destinasjonen ved å få Phelps' partner til å kjøre bilen. Når spilleren kjører selv kan man også spørre partneren om veianvisninger. I tillegg til sakene i hovedhistorien kan spilleren også løse mindre saker («Street Crimes») som ikke er relaterte til saken de jobber med; det finnes totalt 40 slike.

Under avhør stiller spilleren spørsmål. Når den som avhøres svarer må spilleren velge å tro på forklaringen, tvile på den eller anklage den avhørte for løgn. Om spilleren anklager den avhørte for løgn må man oppgi bevis for å bevise at det er løgn. Når man avhører to mistenkte på politistasjonen må spilleren velge hvilken av dem som skal siktes; om man sikter feil person vil det påvirke sluttvurderingen av saken. Spilleren kan også hoppe over en actionsekvens om man mislykkes med den tre ganger på rad.

Referanser
----------

1. ↑   Steam[Hentet fra Wikidata]
2. ↑   Humble Store[Hentet fra Wikidata]
3. 1 2  «L.A. Noire (Video Game 2011)» **(engelsk)**. IMDb. Besøkt 28. juni 2014.
4. 1 2  Matt Helgeson (15. februar 2010). «Exclusive New L.A. Noire Screens» **(engelsk)**. *GameInformer*. Besøkt 28. juni 2014.
5. ↑  «Take-Two Interactive Software, Inc. Reports Second Quarter Fiscal 2007 Financial Results» **(engelsk)**. Take-Two Interactive. 11. juni 2007. Besøkt 28. juni 2014.  *Pressemelding*
6. ↑  «L.A. Noire No Longer PS3 Exclusive, Hitting Xbox 360» **(engelsk)**. *Shacknews*. 5. februar 2010. Besøkt 28. juni 2014.
7. 1 2 3  «Information» **(engelsk)**. Rockstar Games. Besøkt 28. juni 2014.
8. ↑  «L.A. Noire due in fall for PS3, 360» **(engelsk)**. *GameSpot*. 9. februar 2010. Besøkt 28. juni 2014.
9. ↑  «Rockstar Recommends: "Chinatown"» **(engelsk)**. Rockstar Games. 18. februar 2011. Besøkt 28. juni 2014.
10. ↑  Evan Narcisse (24. november 2010). «Why Rockstar’s "L.A. Noire" Won’t Be Another "GTA" or "Red Dead"» **(engelsk)**. *Time*. Besøkt 28. juni 2014.
11. ↑  Leigh Alexander (4. mars 2010). «*L.A. Noire* Debuts New Animation Capture Solution From Depth Analysis» **(engelsk)**. *Gamasutra*. Besøkt 28. juni 2014.
12. ↑  Stephany Nunneley (29. mars 2011). «L.A. Noire honored as official selection of the 2011 Tribeca Film Festival» **(engelsk)**. *VG247*. Besøkt 28. juni 2014.
13. ↑  «L.A. Noire [2011]» **(engelsk)**. Tribeca Film Festival. Arkivert fra originalen 27. mars 2012. Besøkt 28. juni 2014.
14. ↑  Fred Dutton (2. februar 2012). «L.A. Noire sales near 5 million mark» **(engelsk)**. *Eurogamer.net*. Besøkt 28. juni 2014.
15. ↑  
«Take-Two Interactive Software, Inc. Reports Financial Results for Third Quarter Fiscal 2012» **(engelsk)**. Take Two Interactive. Arkivert fra originalen 19. september 2018. Besøkt 28. juni 2014.
16. ↑  «L.A. Noire Review» **(engelsk)**. GameTrailers. 16. mai 2011. Besøkt 29. juni 2014.
17. ↑  Russ Frushtick (26. april 2011). «'LA Noire' Lets Casual Players Skip The Hard Parts» **(engelsk)**. MTV Multiplayer. Arkivert fra originalen 20. januar 2015. Besøkt 29. juni 2014.

Eksterne lenker
---------------

* (en) *L.A. Noire* på Steam Rediger på Wikidata

* (en) *L.A. Noire* hos MobyGames Rediger på Wikidata

* (en) *L.A. Noire* hos MobyGames Rediger på Wikidata

* (en) *L.A. Noire* hos MobyGames Rediger på Wikidata

* (en) *L.A. Noire* hos MobyGames Rediger på Wikidata

* (en) *L.A. Noire* på Metacritic Rediger på Wikidata

* (en) *L.A. Noire* på Internet Movie Database Rediger på Wikidata

* (en) *L.A. Noire* på Behind The Voice Actors Rediger på Wikidata

* (en) *L.A. Noire* hos Giant Bomb Rediger på Wikidata

* (en) *L.A. Noire* hos Internet Game Database Rediger på Wikidata
* (en) *L.A. Noire* på Internet Movie Database Rediger på Wikidata

* (en) *L.A. Noire* på Metacritic Rediger på Wikidata

| * v
* d
* r
Rockstar Games |
| --- |
| Spillserier | *Grand Theft Auto* **·** *Manhunt* **·** *Max Payne* **·** *Midnight Club* **·** *Red Dead* |
| Andre spill | *Agent* **·** *Beaterator* **·** *Bully* **·** *L.A. Noire* **·** *Rockstar Games presents Table Tennis* **·** *The Warriors* |
| Spillstudioer | 

|  |  |
| --- | --- |
| Nåværende | Rockstar Leeds **·** Rockstar Lincoln **·** Rockstar London **·** Rockstar New England **·** Rockstar North **·** Rockstar San Diego **·** Rockstar Toronto |
| Tidligere | Rockstar Vancouver **·** Rockstar Vienna |

 |
| Teknologi | Rockstar Advanced Game Engine **·** Rockstar Games Social Club |
| Filmer | *The Football Factory* **·** *Grand Theft Auto: San Andreas – The Introduction* **·** *Red Dead Redemption: The Man from Blackwater* **·** *Sunday Driver* |
| Personer | Dan Houser **·** Sam Houser |

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data) **·** MusicBrainz
 |

Portal: Videospill